ประกาศ ประกาศ... ร้านใหม่มาอีกแล้วครับท่าน ... สำหรับชาว Cafe Hopper นักชิม นักกินทั้งหลาย วันนี้มาที่แถวพระราม 9 ซอยเสรี 4/1 ไม่ไกลมากจาก The Ninth ร้านนี้มีดีอะไรหนอ นอกจากเป็นร้านใหม่มาดูกัน...
1# ความดีงามอยู่ที่ความสวยโดดเด่นของร้าน เจ้าของคงไม่ได้มาเล่นๆ สถาปัตยกรรมรูปทรงหน้าร้านดึงดูด เท่ห์ มีดีไซน์ พร้อมพื้นที่ของร้านดูกว้างขวาง มีที่จอดรถ ทั้งหน้าร้านและข้างถนน ถือว่าสะดวกสำหรับย่านนี้ ด้านในอาจจะตกแต่งสู้ด้านนอกอาจจะดูโดดเด่นน้อยกว่า ชอบที่มีแสงจากกระจกบนเพดาน สบายๆดีสำหรับการมาทานอาหาร
2# คอกาแฟ น่าจะถูกใจ (ถึงแม้ว่าจะแก้วเล็กไปนิด) แต่ รสกาแฟเข้มข้น พอที่จะสร้างความชุ่มชื่นได้ทีเดียว วันนี้ได้ลองเป็น "คาปูชิโน" 120 บาท อาจจะต้องสั่ง 2 แก้วน่าจะดี
3# อาหารการกิน ความหลากหลายดีงาม สามารถมาทานได้ทั้ง มื้อเช้า มื้อกลางวัน บ่ายๆ และเย็น มีครบ line ทั้ง ซุป เบอร์เกอร์ พาสต้า เค้ก waffle toast เนื่องจากมามื้อเช้าก็ทานเป็น "Mushroom Soup " 120 บาท เข้มข้นดีจับคู่กับ "ครัวซองต์ " 65 บาท คู่แท้ของคนรีวิว อิ่มอร่อยดี มีมาเพิ่มเป็นเมนูเบาๆ อย่าง "Salmon Tartare" 220 บาท เสียใจที่ใส่แตงกวา และมายองเนสเยอะไป อยากทานแบบสดๆ มากกว่า มื้อเช้าสรุปจบลงที่ร้านใหม่ ใครว่างๆ ปีใหม่มาลองก็เป็นประสบการณ์ดีๆ 
ที่นั่ง : มากกว่า 10 โต๊ะ 
ที่จอดรถ : หน้าร้าน

